
Ministerul public — reprezentat de procuror Ciupercă Sorina din cadrul Parchetului de pe 
lângă Judecătoria Galaţi 


Pe rol fiind judecarea cauzei minori şi familie privind pe _ reclamanta 
TEODORESCU MIRELA GABI şi pe pârâtul TEODORESCU NICUŞOR, având ca 
obiect „ordin de protecţie provizoriu - adr. nr. 8974/111/i3/2023 - Parchetul de pe lângă 
Judecătoria Galaţi”. 

La apelul nominal făcut în şedinţă din camera de consiliu au răspuns pentru 
reclamanta TEODORESCU MIRELA GABI, avocat Peneoaşu Cosmin, în substituire 
pentru avocat Neagu Mihaela, în baza delegaţiei pentru asistență judiciară obligatorie 
aflată la dosar și a delegaţiei de substituire ce o depune la dosar, iar pentru pârâtul 
lipsă, avocat Nedelcu Romeo, în baza delegaţiei pentru asistență judiciară obligatorie 
aflată la dosar. 

S-a făcut referatul cauzei de către grefier care învederează instanţei următoarele: 

Procedura de citare este legal îndeplinită, după care: 

Instanța, reținând că pricina este la primul termen de judecată la care părțile sunt 
legal citate și pot pune concluzii, în temeiul art.131 alin (1) C.pr. civ, pune în discuţie 
competența. 

Atât apărătorul reclamantei, cât şi apărătorul  pârâtului, având cuvântul, 
apreciază Judecătoria Galaţi competentă general, material şi teritorial pentru soluționarea 
cauzei, având în vedere împrejurările cauzei. 

Ministerul public, prin procuror, apreciază competentă Judecătoria Galaţi în 
soluționarea prezentei cauze. 

Instanţa, verificându-şi competenţa, constată că Judecătoria Galaţi este competentă 
material, general şi teritorial să soluţioneze prezenta cerere având ca obiect ,„ ordin de 
protecţie provizoriu”, față de prevederile art. 34 alin.(6) din Legea nr. 217/2003. 

Iostanţa, din oficiu, invocă şi pune în discuţie excepţia autorităţii de lucru judecat 
în raport cu Sentința civilă nr. 3617/2023, pronunțată de Judecătoria Galaţi în dosarul nr. 


23305/233/2023, definitivă prin Decizia Civilă nr. 15/2024, pronunţată de Tribunalul 


Galaţi în dosarul anterior menţionat. 


Apărătorul reclamantei, cât şi apărătorul pârâtului, având cuvântul, pe rând, lasă 
la aprecierea instanţei cu privire la incidența autorităţii de lucru judecat. 

Ministerul public, prin procuror, având cuvântul, solicită instanței să admită 
excepţia autorității de lucru judecat, față de dosarul nr. 23305/233/2023. 
Instanţa, socotindu-se lămurită, reţine cauza în pronunțare cu privire la excepţia 
autorității de lucru judecat. 


INSTANŢA 


Deliberând asupra cauzei civile de faţă, constată următoarele: 

I. Sesizarea instanţei de judecată 

Prin cererea înregistrată sub nr. 23544/233/2023 pe rolul Judecătoriei Galaţi 
la data de 15.12.2023, Parchetul de pe lângă Judecătoria Galaţi a solicitat, pentru victima 
Teodorescu Mirela Gabi, emiterea unui ordin de protecție împotriva agresorului 
Teodorescu Nicuşor, motivat de faptul că, la data de 12.12.2023, agresorul a săvârşit acte 
de violență asupra soției sale. 

Măsurile solicitate prin ordinul de protecţie au fost: evacuarea pârâtului din 
locuința situată în Galaţi, Bulevardul Dunărea nr. 54, bloc C8, scara 3, etaj 2, apartament 
49, obligarea pârâtului la păstrarea unei distanțe minime de 200 de metri faţă de victimă, 
faţă de rudele acesteia, Stroe Florea şi Stroe Silvica, față de domiciliul, reședința și locul 
de muncă sau unitatea de învățământ, interzicerea oricărui contact, inclusiv telefonic, prin 
corespondență sau în orice alt mod, cu victima. 

În drept, solicitării îi sunt aplicabile prevederile Legii nr. 217/2003. 

Parchetul de pe lângă Judecătoria Galaţi a depus la dosar cererea de emitere a 
ordinului de protecţie întocmită potrivit formularului de cerere prevăzut în anexa la Legea 
nr. 217/2003 republicată, împreună cu actele întocmite în vederea emiterii ordinului de 
protecţie provizoriu . 

Cererea este scutită de plata timbrajului conform art. 41 alin. 2 din Legea nr. 
217/2003 republicată. 

II. Apărările pârâtului 

Legal înștiințat cu privire la procedura demarată împotriva sa, pârâtul a 
formulat întâmpinare, solicitând respingerea cererii de emitere ordin de protecţie, 


supunând atenţiei instanţei de judecată că nu pot fi reținute existenţa actelor de violenţă şi 


a stării de pericol, necesare pentru emiterea ordinului de protecţie. 


Cererea nu a fost motivată în drept. 

III. Procedura în fața instanței 

În ședința din cameră de consiliu din data de 20.12.2023, reclamanta 
Teodorescu Mirela Gabi a arătat că îşi însuşeşte cererea formulată de Parchetul de pe 
lângă Judecătoria Galaţi. 

La termenul de judecată din data de 15.01.2023, ulterior verificării 
competenţei de soluționare a cauzei, instanța a invocat şi a pus în discuţie excepția 
autorităţii de lucru judecat în raport cu Sentința civilă nr. 3617/2023 pronunțată de 
Judecătoria Galaţi în dosarul nr. 23305/233/2023, definitivă prin Decizia civilă nr. 
15/2024, pronunţată de Tribunalul Galaţi în acelaşi dosar. 

După primirea concluziilor reprezentanților părților şi ale procurorului, 
instanţa a reținut cauza în pronunțare. 

IV. Expunerea aspectelor reţinute de instanță şi motivarea soluției 

Analizând cu prioritate excepția autorităţii de lucru judecat, invocată din 
oficiu, în baza art. 248 alin. 1 Cod procedură civilă, instanţa reține următoarele: 

În fapt, instanța reține că, prin cererea înregistrată sub nr. 23544/233/2023 pe 
rolul Judecătoriei Galaţi la data de 15.12.2023, Parchetul de pe lângă Judecătoria Galaţi a 

solicitat, pentru victima Teodorescu Mirela Gabi, emiterea unui ordin de protecţie 
împotriva agresorului Teodorescu Nicuşor, motivat de faptul că, la data de 12.12.2023, 
agresorul a săvârşit acte de violență asupra soției sale. 

Prin cererea de emitere a ordinului de protecţie înregistrată pe rolul 
Judecătoriei Galaţi sub nr. 23305/233/2023, la data de 13.12.2023, reclamanta 
Teodorescu Mirela Gabi a solicitat emiterea unui ordin de protecție pârâtului Teodorescu 
Nicuşor solicitând obligarea pârâtului la păstrarea unei distanțe față de victimă, față de 
părinții victimei și față de domiciliul acesteia, evacuarea acestuia din domiciliul comun, 
interzicerea oricărui contact cu victima prin orice mod de comunicare, obligarea sa la 
predarea armelor deținute și obligarea acestuia la a suporta chiria necesară victimei 1000 
lei pe lună, cerere fundamentată pe aceeaşi cauză, respectiv evenimentul din 12.12.2023. 

Prin sentința civilă nr. 3617/15.12.2023, pronunţată de Judecătoria Galaţi, a 
fost respinsă cererea de chemare în judecată ca neîntemeiată. Soluţia a fost menţinută de 
instanța de control judiciar, prin Decizia civilă nr. 15/2024, Tribunalul Galaţi respingând, 
ca nefondat, apelul declarat de apelanta-reclamantă Teodorescu Mirela Gabi. 

În drept, instanţa reţine dispoziţiile art. 430 alin. 1 şi 2 Cod procedură civilă 
potrivit cărora hotărârea judecătorească ce soluţionează, în tot sau în parte, fondul 
procesului sau statuează asupra unei excepţii procesuale ori asupra oricărui alt incident 
are, de la pronunțare, autoritate de lucru judecat cu privire la chestiunea tranșată. 

Autoritatea de lucru judecat priveşte dispozitivul, precum şi considerentele 
pe care acesta se sprijină, inclusiv cele prin care s-a rezolvat o chestiune litigioasă. 

În ceea ce privește efectele autorităţii de lucru judecat, se reţine prin 
dispoziţiile art. 431 alin. 1 Cod procedură civilă că nimeni nu poate fi chemat în judecată 
de două ori în aceeaşi calitate, în temeiul aceleiaşi cauze şi pentru acelaşi obiect — efectul 
negativ. 

Conform art. 432 Cod procedură civilă, „Excepţia autorităţii de lucru judecat 
poate fi invocată de instanță sau de părţi în orice stare a procesului, chiar înaintea 
instanţei de recurs”. 

Din analiza textelor legale citate mai sus, rezultă că autoritatea de lucru 
judecat reprezintă unul dintre cele mai importante efecte ale hotărârilor judecătoreşti şi 
este reglementată de art. 431 Cod procedură civilă, ca o prezumție legală, absolută şi 
irefragabilă de conformitate a hotărârii cu adevărul şi de art. 432 Cod procedură civilă, ca 
excepție procesuală de fond, peremptorie şi absolută. 

Pentru existenta autorităţii de lucru judecat, art. 431 Cod procedură civilă cere 
întrunirea triplei identităţii de elemente între hotărârea dată si cea care urmează a fi 
pronunțată respectiv, identitatea de părţi, identitatea de obiect şi identitatea de cauză. 

Autoritatea lucrului judecat presupune ca o cerere să nu poată fi judecată 
decât o singură dată, astfel încât drepturile recunoscute printr-o hotărâre definitivă să nu 
fie contrazise printr-o hotărâre ulterioară, dată într-un alt proces. Instanţa constată că 
există identitate de părţi, obiect şi cauză între prezenta cerere de chemare în judecată și 
cererea ce a făcut obiectul judecății în dosarul nr. 23305/233/2023 al Judecătoriei Galaţi. 

Primul element al autorității de lucru judecat se referă la identitatea de obiect. 
Obiectul cererii de chemare în judecată este pretenția formulată, respectiv folosul urmărit 
de către reclamant prin introducerea acțiunii şi dreptul subiectiv la care se referă obiectul 
material pretins. Pentru a exista autoritate de lucru judecat trebuie ca obiectul din cea de-a 
doua acţiune sa fie identic cu cel din prima, iar acest lucru se verifică prin compararea 
obiectului primei acţiuni, argumentelor de fapt ale reclamantei, scopului final urmărit de 
aceasta prin promovarea acţiunii, considerentelor primei hotărârii, care se reflecta în 

statuările cuprinse în dispozitivul hotărârii, cu obiectul determinat în cea de-a doua 
acţiune şi cu scopul final urmărit de parte prin promovarea celei de-a doua acţiuni. 

Efectuând aceasta operaţiune, instanța constata ca cele doua obiecte sunt 
identice în cazul de față. 

Practic, ceea ce interesează din punct de vedere al autorităţii de lucru judecat 
este ca, din cuprinsul acţiunilor să rezulte ca scopul final urmărit de parte este același, 
adică obţinerea unui ordin de protecție împotriva pârâtului pentru presupusa faptă din 
luna decembrie, ceea ce în speţă se realizează. 

Al doilea element esenţial priveşte identitatea de cauza. Cauza rezidă în 
fundamentul juridic al acțiunii și se manifestă practic în situaţia de fapt calificată juridic. 
Verificând şi acest element, instanţa constată ca exista identitate în speță. 

Totodată, instanţa reține şi că părțile la care se referă cele două dosare sunt 
identice. 

„Or, întrucât cererea reclamantei de emitere a unui ordin de protecție împotriva 
pârâtului, bazată pe aceeași situaţie de fapt, a fost deja soluționată, instanța, constatând 
îndeplinite cumulativ cerințele prevăzute de lege, în baza art. 430 alin. 1-2 Cod procedură 
civilă şi a art. 431 alin. 1 Cod procedură civilă, va admite excepția autorității de lucru 
judecat, invocată de instanță din oficiu şi, pe cale de consecinţă, va respinge cererea de 
emitere a ordinului de protecţie privind pe reclamanta Teodorescu Mirela Gabi în 
contradictoriu cu pârâtul Teodorescu Nicuşor, ca fiind intrată sub efectul autorităţii de 
lucru judecat. 

În temeiul art. 42 alin. din Legea nr.217/2003 şi art.2 alin. pct.1 lit. o din 
Protocolul privind stabilirea onorariilor cuvenite avocaţilor pentru furnizarea serviciilor 
de asistenţă judiciară încheiat între Ministerul Justiţiei şi U.N.B.R, instanţa va dispune ca 
onorariile avocaţilor desemnați pentru asistența judiciară obligatorie a părţilor, în 
cuantum de 1086 de lei, conform delegaţiilor seria AV nr. 23819/18.12.2023 — 543 lei 
(av. Neagu Mihaela) și seria AV nr. 23820/18.12.2023 — 543 lei (av. Nedelcu Romeo), să 
fie avansate către Baroul Galaţi din fondurile Ministerului de Justiţie. 

În baza prevederilor art. 402 din Codul de procedură civilă, pronunţarea se va 
face prin punerea la dispoziția părților a soluţiei prin intermediul grefei instanței. 


PENTRU ACESTE MOTIVE, 
ÎN NUMELE LEGII 
HOTARASTE 


Admite excepția autorității de lucru judecat, invocată din oficiu. 
Respinge cererea de emitere a ordinului de protecție privind pe reclamanta 
Teodorescu Mirela Gabi, având CNP 2800909090075, cu domiciliul în Galați, str. 


Castrul Roman, nr. 31, bl. CFR, sc. 1, ap. 2, județul Galaţi și cu reşedinţa în Galaţi, bld. 
Dunărea, nr. 54, bl. C8, sc. 3, et. 2, ap. 49, județul Galaţi şi pe pârâtul Teodorescu 
Nicuşor, având CNP 1740325170318, cu domiciliul în în Galaţi, str. Castrul Roman, nr. 
31, bl. CFR, sc. 1, ap. 2, Cod postal 800214, judeţul Galaţi ca fiind intrată sub efectul 


autorităţii de lucru judecat. 


Onorariile avocaţilor desemnați pentru asistența judiciară obligatorie a 
părților, în cuantum de 1086 de lei, conform delegaţiilor seria AV nr. 23819/18.12.2023 — 
543 lei (av. Neagu Mihaela) şi seria AV nr. 23820/18.12.2023 — 543 lei (av. Nedelcu 
Romeo), vor fi avansate către Baroul Galaţi din fondurile Ministerului de Justiţie. 

Numai cu drept de apel în termen de 3 zile de la pronunțare, conform art. 45 
alin. 1 Legea nr. 217/2003 pentru prevenirea şi combaterea violenței în familie. Cererea 
se va depune la Judecătoria Galaţi. 


Pronunţată astăzi, 15.01.2024, prin punerea soluţiei la dispoziţia părţilor prin 
intermediul grefei instanţei în conformitate cu dispoziţiile art. 402 Cod procedură civilă. 


PREŞEDINTE, GREFIER, 
Jud. Maria - Laura Lăcătuş Cristina Daniela Pascal 


Red. L.L.M./tehnored. P.C.D./15.01.2024/ 6 exp/ com 4 exp 

